Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er mann alder 35 år, ikke bosatt kommune. Han har en ledende stilling innen digitalisering i stab og støttetjeneste Innovasjon og digitalisering, Sandnes kommune

Faglig bakgrunn: IT- tekniker med fokus på digital transformasjon

Arbeidserfaring: IT – enhet i Sandnes kommune, Stab og støttetjeneste Innovasjon og digitalisering (siste 2 år)

1. **Kan du beskrive din tilnærming til begrepene risiko og sårbarhet?**

Risiko tenker jeg som en kalkulert ting man har et forhold til, som er kjent. Men en sårbarhet er enten ukjent eller noe man vet om. Risiko kan være en variabel, mens sårbarhet er i en digital sammenheng noe som kan gå utover tjenesteleveransen.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, i flere – både overordnet og på detaljnivå. Kan nevne et konkret eksempel med bruk av bærbare enheter som mobil og nettbrett i hjemmesykepleie og bruk av pasientjournaler. Her har vi vurdert risiko knyttet til bruk og digitale løsninger opp mot smittevern. Vi ser at sårbarheten blir større når man blir for vant til kun å bruke de digitale løsningene om man skal gå tilbake til de gamle pasientjournalene i papirform neste dag og ikke er vant til å bruke dem i tjenesten.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Usikkerheten er etter min mening stor og dynamisk. Den vil endre seg over tid, det derfor det er viktig å holde kontinuitet i dette arbeidet. Samtidig vil jeg si at det er mange ulike parameter som leder til riski og sårbarheter. Mann kan aldri si med sikkerhet hvordan en hendelse forløper.

1. **Er helhetlig risiko- og sårbarhetsanalyse viktige for kommunale rapporter?**

Ja, det har en viss betydning. Det peker på en retning for hva som kan skje eller gå galt på et overordnet nivå. Men det er også viktig at den enkelte enhet også er klar på sin egen risiko og sårbarhet på detaljnivå for å få frem det totale bildet. Det nytter ikke at samtlige enheter i kommunen bare støtter seg på overordnet ROS og tenker at da er jobben gjort.

1. **Har du et forhold til risikostyring og dette begrepet?**

Tenker at det er noe jeg gjør i det daglige, men jeg bruker ikke begrepet til vanlig.

Vi må kunne forholde oss til en viss grad av risiko i samfunnet.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vil nevne NSM, Datatilsynet og DSB på et nasjonalt nivå. Regionalt kan fylkesmannen være aktuelle instanser som også innbefatter digitale løsninger ut mot innbyggerne. Men Datatilsynet er den overordnete myndighet i forhold til informasjonssikkerhet.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Ja, det er flere lover både særlover som omfatter den enkelte kommunale tjeneste og generelle lover. Det er også utfordringer med å velge lover som skal prioriteres fremfor andre. Mener også at vi som kommune kan være med å påvirke lovene eller endringer.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Opplever at vi har en positiv utvikling på dette området både innen personvern og samfunnsutvikling.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Tåler samfunnet en stor eller mindre hendelse uten at ting faller helt bort. Er vi forberedt på det, det er robust for meg.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Tenker at vi er kommet lengre, men tenker at vi kan bruke risikostyring i mye større grad på alle områder. Spesielt må vi ta lærdom av dårlige valg. Det handler vel om å se farene før de er en realitet.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Tenker at dette med sysselsetting og holde oppe aktivitet i byen er svært viktig.

Her er veksten vesentlig. Det handler om å sette inn de riktige forebyggende tiltakene her.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg tenker nok at det er en overvekt av de private aktørene, mulig jeg lander på 60/40 i favør av de private.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Vil ta frem sentralisering, og revitalisering av industriområder i sentrum til mer urbane områder. Tenker at det er bedre å bytte ut lagerbygg med kontor, handel og bolig bygg.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Ja, tenker at det er gjort indirekte, men kanskje ikke så synligjort som det burde være. Spesielt i samfunnsdelen av kommuneplanen.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tror det å underbygge farer og ikke se dem i den videre byutviklingen, det gjelder både de fysiske og mer samfunnsmessige utfordringene. Tenker at det er lettere å se visuelle risikoer fremfor de organisatoriske eller demografiske.